CELEX: 32011R0428
Language: da
Date: 2011-04-27 00:00:00
Title: Kommissionens forordning (EU) nr. 428/2011 af 27. april 2011 om tarifering af varer i den kombinerede nomenklatur

3.5.2011   
            
            
               DA
            
            
               Den Europæiske Unions Tidende
            
            
               L 113/6
            
         KOMMISSIONENS FORORDNING (EU) Nr. 428/2011
   af 27. april 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 indeholder de almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i en periode på tre måneder, jf. artikel 12, stk. 6, i forordning (EØF) nr. 2913/92.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. april 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et batteridrevet cylinderformet apparat med målene ca. 21 cm i højden, en diameter på 9 cm og en vægt på ca. 310 g (såkaldt »aerosoldispenser«) udformet til brug sammen med en udskiftelig aerosoldåse.
                              Apparatet består af:
                              
                                          —
                                       
                                       
                                          en elektromekanisk anordning, som aktiverer aerosolbeholderens sprøjtemekanisme
                                       
                                    
                                          —
                                       
                                       
                                          en sensor og trykknapper til aktivering af den elektromekaniske anordning og
                                       
                                    
                                          —
                                       
                                       
                                          et plastkabinet med en åbning, hvorigennem aerosol kan spredes, når den elektromekaniske udløseranordning aktiveres.
                                       
                                    Apparatet kan, når der er isat en aerosoldåse, fungere som duftfrisker i et begrænset område i en bygning ved at sprede doser af duftstoffer, enten når sensoren registrerer tilstedeværelsen af en person eller med jævne forudindstillede mellemrum.
                           
                        
               
                  8509 80 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 b) til kapitel 85 og teksten til KN-kode 8509 og 8509 80 00.
                  Da selve apparatet ikke udsprøjter, forstøver eller spreder, men blot aktiverer aerosoldåsens sprøjtemekanisme, er tarifering under pos. 8424 udelukket.
                  Apparatet er et elektromekanisk apparat med indbygget motor henhørende under pos. 8509, af den type, der sædvanligvis anvendes i husholdninger.
                  Det skal derfor tariferes under KN-kode 8509 80 00.
               
            
                  
                              2.
                           
                           
                              Et sæt til detailsalg bestående af:
                              
                                          —
                                       
                                       
                                          et elektromekanisk apparat (såkaldt »aerosoldispenser«) og
                                       
                                    
                                          —
                                       
                                       
                                          en udskiftelig aerosoldåse.
                                       
                                    »Aerosoldispenseren« er et batteridrevet cylinderformet apparat med målene ca. 21 cm i højden, en diameter på 9 cm og en vægt på ca. 310 g, der består af:
                              
                                          —
                                       
                                       
                                          en elektromekanisk anordning, som aktiverer aerosolbeholderens sprøjtemekanisme
                                       
                                    
                                          —
                                       
                                       
                                          en sensor og trykknapper til aktivering af den elektromekaniske anordning, og
                                       
                                    
                                          —
                                       
                                       
                                          et plastkabinet med en åbning, hvorigennem aerosol kan spredes, når den elektromekaniske anordning aktiveres.
                                       
                                    Aerosoldåsen indeholder et tilberedt rumdesodoriseringsmiddel, parfumeret, henhørende under KN-kode 3307 49 00.
                              Aerosoldispenseren kan, når der er isat en aerosoldåse, fungere som duftfrisker i et begrænset område i en bygning ved at sprede doser af duftstoffer, enten når sensoren registrerer tilstedeværelsen af en person eller med jævne forudindstillede mellemrum.
                              Aerosoldåsen er en forbrugsvare, som, når den er tom, kan erstattes med en anden aerosoldåse med de samme mål.
                           
                        
               
                  8509 80 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 3 b) til kapitel 85 og teksten til KN-kode 8509 og 8509 80 00.
                  Den bestanddel, der er karaktergivende for sættet, er aerosoldispenseren, da det er den, der bruges vedvarende, medens aerosoldåsen skal udskiftes, når den er tom.
                  Da selve apparatet ikke udsprøjter, forstøver eller spreder, men blot aktiverer aerosoldåsens sprøjtemekanisme, er tarifering under pos. 8424 udelukket.
                  Apparatet er et elektromekanisk apparat med indbygget motor henhørende under pos. 8509, af den type, der sædvanligvis anvendes i husholdninger.
                  Sættet tariferes derfor under KN-kode 8509 80 00.